**ЕҚ, ӨҚ және ҚОҚ жөніндегі іс-шаралар жоспары**

**1. Жалпы мәліметтер**

Ұйым мен Шарт бойынша ақпарат: ұйымның атауы, жоба, Шарттың атауы/нөмірі, шарттың егжей-тегжейі, объектінің орналасқан жері, Шарттың иесі/Мердігерлің ұйымның өкілі (өкілдері), Шарттың басшысы/Мердігердің өкілі (өкілдері), Мердігерлік ұйымның Шарт бойынша ЕҚ, ӨҚ және ҚОҚ үшін жауапты өкілі көрсетіледі.

**2. Кіріспе, ЕҚ, ӨҚ және ҚОҚ саласындағы мақсаттар, міндеттер мен міндеттемелер**

Мердігердің ЕҚ, ӨҚ және ҚОҚ саласындағы жеке саясаттарының, оның ішінде қауіпті жағдайларға араласу жөніндегі саясаттарының сипаттамасы, сондай-ақ Шартта ескерілген ЕҚ, ӨҚ және ҚОҚ саласындағы талаптарды қамтамасыз ету үшін, Тапсырыс беруші қойған негізгі мақсаттар мен міндеттер көрсетіледі.

**3. Орындалатын жұмыстардың/көрсетілетін қызметтердің сипаттамасы**

Орындалатын жұмыстар/көрсетілетін қызметтер түрлерінің қысқаша сипаттамасы және жұмыстарды орындауға/қызметтерді көрсетуге тартылған Мердігердің жабдығы, техникасы, мүлкі мен Қызметкерлері туралы ақпарат көрсетіледі.

**4. ЕҚ, ӨҚ және ҚОҚ саласындағы басқару жүйесі**

Қабылданған ЕҚ, ӨҚ және ҚОҚ саласындағы басқару жүйесінің сипаттамасы, оның ішінде Шарт бойынша жұмыстарды орындайтын нақты бөлімшелерге қатысты қағидалар мен процестердің, сондай-ақ Қауіпті өндірістік факторларды басқару үшін сақтау қажет болатын рәсімдердің қысқаша сипаттамасы көрсетіледі (осында құжаттардың тізімі немесе егжей-тегжейінің сипаттамасы болуы тиіс). Барлық басшылар мен Шарт бойынша тартылған Мердігердің орындаушылары арасында жауапкершілік пен өкілеттіктерді бөлудің нақты сипаттамасы беріледі. Енгізу процесі Мердігердің жұмыстарды орындауға және жұмыстарды орындауға/қызметтерді көрсетуге жіберу актісін алуға дайындығын бағалаудан басталуы тиіс.

**5. Қосалқы мердігерлерді басқару**

Тартылатын Қосалқы мердігерлердің тізбесі, сондай-ақ оларға қойылатын талаптар көрсетіледі. Кез келген тартылатын Қосалқы мердігерлік ұйымдар Мердігердің өзі оның алдын ала аудитін жүргізгеннен кейін және Тапсырыс берушінің жазбаша келісімі алынғаннан кейін ғана тартылуы мүмкін.

**6. Тәуекелдерді бағалау және басқару**

Шартқа қол қойылған сәттен бастап, ол аяқталғанға дейін процесті ұйымдастыру схемасы көрсетіледі, Тәуекелді/Қауіпті өндірістік факторларды бағалау әдістемесінің қысқаша сипаттамасы, жоспарланған жұмыстар/қызметтер жобасындағы барлық Тәуекелдердің сипаттамасы және анықталған Тәуекелдерді басқару бойынша қабылданған шаралар көрсетіледі.

**7. Қызметті жоспарлау**

Шарт бойынша жұмыстарды орындау/қызметтерді көрсету кезінде Мердігердің алдында қойылатын негізгі тиімділік көрсеткіштерін орындау жоспары көрсетіледі(мерзімдер, жауапты орындаушылар).

**8. Енгізу және бақылау**

Осы ЕҚ, ӨҚ және ҚОҚ жоспарын іске асыру мен Мердігер тарапынан оны бақылау процесінің сипаттамасы көрсетіледі. Енгізу процесі Шарттың талаптары мен ЕҚ, ӨҚ және ҚОҚ саласындағы талаптардың сақтауын тиісті түрде бақылаумен ілесуі тиіс. Мердігерлік ұйымның тарапынан тексеру (аудиттер) бағдарламасы көп деңгейлі бақылауды, оның ішінде ішкі, сондай-ақ сыртқы тексеруді (аудиттерді) қамтуы тиіс. Тапсырыс берушінің тарапынан келісілген көрсеткіштер бойынша қызметті бағалау тұрақты негізде жүргізіледі (ай сайын, тоқсан сайын және жыл сайын).

Мердігерлік ұйымның ЕҚ, ӨҚ және ҚОҚ саласындағы есептілігі Оқиғалардың кез келген түрлері туралы жедел хабарландыруды, сондай-ақ тұрақты есептілікті, оның ішінде Заңнамалық талаптар бойынша, сондай-ақ Тапсырыс берушінің талап етуі бойынша есептілікті қамтуы тиіс.

Оқиғаларды тергеуге қатысу – негізгі міндет – уақытылы тергеу және Оқиғалардан тұжырым жасау (алынған сабақ). Оқиғалар туралы ақпарат Мердігердің әрбір Қызметкерінің назарына жеткізілуі тиіс.

**9. Мердігер Қызметкерлерінің ЕҚ, ӨҚ және ҚОҚ саласындағы оқуы**

Жоспарланған жұмыстар/қызметтер көлемін орындауға тартылған Мердігерлік ұйымның аса маңызды Қызметкерлерін Тапсырыс беруші белгілеп, келісуі тиіс.

Тартылатын Мердігердің Қызметкерлері бойынша құзыреттер бағаланып, ЕҚ, ӨҚ және ҚОҚ саласындағы оқу жоспары жасалуы тиіс. Заңнамалық талаптарға сәйкес, жоспарда міндетті оқу, сондай-ақ Тапсырыс берушінің бағдарламалары мен бастамашылықтары бойынша оқу болуы тиіс. Оқу жоспарлары Тапсырыс берушімен келісіледі. Сонымен бірге, оқу ресурстары, бағдарламалары мен провайдерлері Тапсырыс берушімен келісіледі.

**10. Апаттық және төтенше жағдайларға ден қою жоспары (ПЛА, ПЛАРН)**

Жұмыстардың/қызметтердің түрі мен оларды орындау/көрсету орнына қатысты, Мердігерлік ұйымда апаттық және төтенше жағдайларды басқарудың тиісті жоспары, оның ішінде жедел медициналық ден қою жоспары (ЖМДЖ) әзірленеді. ПЛА, ПЛАРН және ЖМДЖ бойынша тұрақты оқу-жаттығу дабылдары жоспарлануы тиіс.