**«ЕҚ, ӨҚ және ҚОҚ саласындағы Мердігерлік ұйымның міндеттемелері» шарттың бөлімі [[1]](#footnote-1)**

1. Осы Шарт бойынша Мердігер жұмыстарды орындау барысында:

1.1. Еңбек заңнамасы, қауіпсіздік және еңбекті қорғау, өнеркәсіптік, өрт және көлік қауіпсіздігі, қоршаған ортаны қорғау, жер қойнауы және жер қойнауын пайдалану туралы және жұмыстарды орындау/қызмет көрсету аумағында қолданылатын өзге де нормативтік актілерді қоса алғанда, қолданыстағы заңнамалық талаптардың нормаларын сақтауға;

1.2. Тапсырыс берушінің ЕҚ, ӨҚ және ҚОҚ саласындағы саясатын, MEM алтын қағидаларының базалық қағидаттарын сақтауға, жұмыстарды қауіпсіз орындау/қызметтерді көрсету тұжырымдамасын қолдауға және нөлдік жарақаттануға ұмтылуға;

1.3. Қауіпсіздік және еңбекті қорғау, өнеркәсіптік және өрт қауіпсіздігі, қоршаған ортаны қорғау, табиғи ресурстарды ұтымды пайдалану жөніндегі, жұмыстар орындалатын/қызметтер көрсетілетін Объектінің өрт қауіпсіздігі жөніндегі қажетті іс-шаралардың орындалуын қамтамасыз етуге;

1.4. Мердігерлік ұйымдардың қызметіне қатысты СМ және өзге де ішкі құжаттардың талаптарын қоса алғанда, MEM компаниялары тобының ЕҚ, ӨҚ және ҚОҚ саласындағы ішкі құжаттарының талаптарын сақтауға;

1.5. ЕҚ, ӨҚ және ҚОҚ жөніндегі іс-шаралар жоспарын әзірлеуге және Тапсырыс берушінің ЕҚ, ӨҚ және ҚОҚ жөніндегі барлық ішкі талаптарының орындалуын, ал қажет болған жағдайда, Мердігердің қызметін Тапсырыс берушінің талаптарына сәйкес келтіру жөніндегі іс-шаралардың орындалуын қамтамасыз етуге міндеттенеді. ЕҚ, ӨҚ және ҚОҚ жөніндегі іс-шаралар жоспары Тапсырыс берушінің ЕҚ, ӨҚ және ҚОҚ қызметімен келісілуі және Мердігердің және Тапсырыс берушінің уәкілетті өкілдерімен бекітілуі тиіс;

1.6. Жұмыстарды жүргізу/қызметтер көрсету алдында Мердігер Қызметкерлерінің дайындығын және Заңнамалық талаптарға сәйкес денсаулық жағдайын ауысым алдындағы/рейс алдындағы медициналық куәландырудан өтудің тиісті тәртібін қамтамасыз етуге;

1.7. Жұмыстарды орындау/қызметтерді көрсету учаскесінде ЕҚ, ӨҚ және ҚОҚ талаптарының орындалуы үшін жауап беретін өзінің уәкілетті өкілі мен Мердігердің басқа да Қызметкерлерінің тегін Тапсырыс берушіге хабарлауға;

1.8. Тапсырыс берушіге дәрігерге дейінгі және(немесе) білікті медициналық көмек көрсету жағдайларын, MEM ЖШС алкогольге, есірткі құралдарына, психотроптық заттарға және олардың аналогтарына қатысты саясаттың бұзылуы жағдайларын қоса алғанда, Оқиғалар туралы мәліметтерді дереу, анықталған сәтінен бастап, 1 сағаттан кешіктірмей ұсынуға;

1.9. Заңнамалық талаптарға, сондай-ақ Тапсырыс берушінің талаптарына сәйкес Оқиғаларды тексеруді ұйымдастыру. Оқиғаларды тексеруді Заңнамалық талаптармен және Тапсырыс берушінің ішкі талаптарымен көзделген тәртіппен, заң талаптарымен көзделген жағдайларда Тапсырыс берушінің, Мердігердің және тартылатын Қосалқы мердігерлердің (егер қажет болса) өкілдерінің, сондай-ақ уәкілетті мемлекеттік органдар өкілдерінің міндетті түрде қатысуымен комиссия жүзеге асырады. Тексеру жөніндегі комиссияға қатысудан бас тартуға жол берілмейді;

1.10. Мердігер осы Шарт бойынша жұмыстарды орындау/қызметтерді көрсету үшін Қосалқы мердігерді тартқан жағдайда, Мердігер Қосалқы мердігердің Шартта көрсетілген ЕҚ, ӨҚ және ҚОҚ талаптарына сәйкес келетіні туралы ақпаратты Тапсырыс берушіге ұсынуға және Қосалқы мердігерді тарту үшін Тапсырыс берушіден жазбаша түрде мақұлдау алуға міндетті. Бұл ретте, Тапсырыс беруші жалдау туралы шешім қабылдау үшін Қосалқы мердігердің жабдығын, техникасын, көлігін, мүлкін және қызметкерлерін тәуелсіз тексеру (аудитін жүргізу) құқығын өзіне қалдырады. Қосалқы мердігерді тарту туралы оң шешімді алғаннан кейін, Мердігер онымен жасалатын шарттарға осы бөлімде көзделген талаптарды қосуға және олардың орындалуын бақылауға міндетті. Тапсырыс берушінің талап етуі бойынша, Мердігер Қосалқы мердігермен жасасқан шарттың көшірмелерін беруге және, Тапсырыс берушіде мәтін бойынша ескертулер болған жағдайда, шартқа тиісті өзгерістер енгізуді қамтамасыз етуге міндетті.

2. Мердігер қолданыстағы Заңнамалық талаптарда талап етілетін, жұмыстарды орындауға/қызметтерді көрсетуге қатысы бар барлық лицензиялар мен рұқсаттардың күшін сақтауы тиіс, барлық әкімшілік рұқсаттардың, оның ішінде, қызметі жұмыстарды орындауға/қызметтерді көрсетуге байланысты Мердігердің барлық Қызметкерлері, агенттер немесе Мердігердің Қызметкерлері үшін кіру визаларын, тұруға рұқсаттарды уақытылы алуы және олардың толық күшін сақтауы тиіс.

3. Мердігердің барлық Қызметкерлерінің сапалы жұмыстарды орындау/қызметтерді көрсету үшін қажетті тиісті кәсіптерде тәжірибесі мен біліктілігінің болуын, еңбек тәртібін сақтауын және белгіленген, жұмысқа/қызметке немесе оны орындауға/көрсетуге қатысы бар ЕҚ, ӨҚ және ҚОҚ саласындағы барлық Заңнамалық талаптар мен Тапсырыс берушінің талаптарын орындауын қамтамасыз етуі тиіс. Мердігер өз қызметін жүзеге асыратын саланың (индустрияның) ең жоғары стандарттары бойынша жұмыстарды орындауы/қызметтерді орындауы тиіс.

Қажет болғанда, Мердігер, Тапсырыс берушінің талап етуі бойынша, жұмыстар учаскесіне қол жеткізу немесе жұмыстарды жүргізу/қызметтерді көрсету үшін талап етілуі мүмкін Мердігер Қызметкерлерінің қосымша оқуын (мысалы, жүргізушілер үшін қорғалып және қысқы жүргізу) өз есебінен қамтамасыз етеді.

4. Тапсырыс беруші, Тапсырыс беруші үшін шығынсыз, Тапсырыс берушінің пікірінше, өз міндеттерін орындауда біліксіз немесе Тапсырыс берушінің мүдделерін бұзатын қылықтар үшін айыпталатын немесе мінез-құлқы Тапсырыс берушіге залал келтіретін Мердігердің кез келген Қызметкерін жұмыстан шеттетуді Мердігерден кез келген уақытта талап етуге құқылы және Мердігер осы талапты орындауға және, талап етілсе, Тапсырыс беруші үшін қосымша шығыстарсыз, оны қолайлы түрде дереу ауыстыруға міндетті болады.

5. Мердігер жұмыстарды орындау/қызметтерді көрсету кезінде ЕҚ, ӨҚ және ҚОҚ саласындағы Заңнамалық талаптарды бұзғаны үшін, оның ішінде айыппұлдарды, өсімақыларды төлеу, сондай-ақ осыған байланысты келтірілген залалды өтеу бойынша жауапкершілікті өзі көтереді. Тапсырыс беруші Мердігерді жоғарыда көрсетілген бұзушылықтары үшін жауапқа тартылған жағдайда, Мердігер Тапсырыс берушіге келтірілген залалдардың барлығын өтеуге міндеттенеді.

6. Мердігер жұмыстарды жүргізу/қызметтерді көрсету процесінде Тапсырыс берушінің қызметкерлерімен болған Оқиғаларға кінәлі болса, Мердігер келтірілген залалдарды Тапсырыс берушіге өтеуге міндеттенеді.

7. Тергеу Мердігердің немесе Мердігер тартқан Қосалқы мердігердің кез келген қызметкерінің ЕҚ, ӨҚ және ҚОҚ талаптарын бұзу фактісін анықтаған жағдайда, Тапсырыс беруші олардың денсаулығына залал келтіруге әкеп соққан Оқиғалар үшін жауап бермейді

8. Мердігер Тапсырыс берушіні Мердігер және (немесе) Қосалқы мердігер Қызметкерлерінің денсаулығына және өміріне келтірілген зиянға, бұл ретте, осы кіші бапқа сәйкес, меншіктегі, жалға алынған немесе Мердігер жұмыстарды жүргізу/қызметтерді көрсету үшін беретін барлық жабдық Мердігердің жабдығы немесе меншігі болып есептелетіндіктен, Мердігердің жабдығын немесе жылжымайтын мүлкінің жойылуына, зақымдалуына немесе оларды пайдалану мүмкінсіздігіне қатысты, не болса да және Тапсырыс берушінің салақтығына немесе міндеттеріне немқұрайлы қарауына қарамастан, кез келген және барлық жауапкершіліктен, залалдан, шағым-талаптардан немесе залалдардан (оның ішінде, сот шығындары мен шығыстарынан) және оларға қарсы қорғауға, өтеу мен сақтауға міндеттенеді,

9. Мердігер Тапсырыс берушіні Мердігердің Қызметкерлерінен туындаған қоршаған ортаны, Мердігердің жабдығын немесе меншігін кез келген түрде ластауына байланысты пайда болатын кез келген жауапкершіліктен немесе шығындардан және оларға қарсы қорғауға, өтеуге және сақтауға міндеттенеді.

10. Осы Шартқа қол қойылған күннен бастап он төрт (14) күн ішінде, Мердігер Заңнамалық талаптарға сәйкес сақтандыруды қамтамасыз етуді өз есебінен қамтамасыз етуі тиіс және Шарттың қолданылу мерзімі ішінде сақтауы тиіс және Тапсырыс берушіге сақтандыру полистерінің куәландырылған көшірмелерін беруі тиіс, ол келесіні қамтиды, бірақ олармен ғана шектелмейді:

1) қызметкер өзінің еңбек (қызметтік) міндеттерін орындаған кезде оның өміріне және денсаулығына зиян келтіргені үшін жұмыс берушінің жауапкершілігін сақтандыру;

2) кәсіби қызмет барысындағы залалдарды сақтандыру;

3) үшінші тұлғалардың алдындағы жауапкершілікті сақтандыру;

4) жұмыстарды жүргізу/қызметтерді көрсету кезінде пайдаланылатын көлік құралдары иелерінің жауапкершілігін сақтандыру;

5) Экологиялық сақтандыру;

6) Заңнамалық талаптарға сәйкес қажетті сақтандырудың кез келген басқа да түрлері.

11. Тапсырыс беруші Мердігердің және (немесе) Мердігер тартатын Қосалқы мердігерлердің Шарттың осы бабының ережелерін сақтауын бақылауға құқылы. Тексеру барысында анықталған бұзушылықтар Тапсырыс берушінің, Мердігердің және (немесе) Мердігер тартатын Қосалқы мердігерлердің өкілдері қол қоятын актіде тіркеледі. Мердігер және (немесе) Мердігер тартатын Қосалқы мердігерлер осындай актіге қол қоюдан бас тартқан жағдайда, Тапсырыс беруші оны біржақты тәртіппен ресімдейді.

12. Мердігердің осы баптың талаптарын сақтамауы, сондай-ақ ЕҚ, ӨҚ және ҚОҚ талаптарын бірнеше рет бұзуы осы Шарттың талаптарын елеулі бұзуы болып табылады және Тапсырыс берушіге, Тапсырыс берушінің осындай бұзуға байланысты Мердігердің залалдарын өтеу міндеттемелерінсіз, осы Шартты біржақты бұзу құқығын береді.

1. МЕМ компаниялары тобы ұйымының (бұдан әрі – Тапсырыс беруші) үлгі шарты үшін [↑](#footnote-ref-1)